Държавен вестник, бр. 97, 2025 г., стр. 109

БРОЙ  97	
Д Ъ Р Ж А В Е Н  В Е С Т Н И К 	
СТР.  109  
ноустановения срок за започване на дейност 
съгласно издадения лиценз или разрешение 
за регистрация.“ 
§ 7. В чл. 8, ал. 1 се правят следните из­
менения и допълнения:
1. В основния текст след думата „институ­
ции“ се добавя „и лица“.
2. Създават се т. 8 и 9:
„8. при отнемане на лиценз на лице, обслуж­
ващо кредити, по реда на чл. 14 от ЗЛОККК;
9. при прехвърляне от купувач на кредити 
по чл. 7 от ЗЛОККК на всички придобити 
от него вземания по необслужвани кредити, 
предоставени от кредитни институции на друг 
купувач на кредити.“
§ 8. В чл. 9, ал. 2 след думата „институции“ 
се поставя запетая и се добавя „лица“.
§ 9. В чл. 10 се правят следните изменения 
и допълнения:
1. В ал. 1 след думата „институциите“ се 
добавя „и лицата“.
2. В ал. 2 се правят следните изменения 
и допълнения:
а) след думата „институциите“ се добавя 
„и лицата“;
б) цифрата „5“ се заменя с „2“. 
3. В ал. 3 след думата „институциите“ се 
добавя „и лицата“.
§ 10. В чл. 17, в ал. 1, 2 и 3 след думата 
„институциите“ се добавя „и лицата“.
§ 11. В чл. 18 се създава ал. 6:
„(6) При преобразуване на финансова 
институция по реда на Търговския закон се 
подава информация към регистъра до датата 
на завършване на процеса по прехвърляне 
на данни съгласно указания към наредбата.“
§ 12. В чл. 19 се правят следните изменения 
и допълнения:
1. В ал. 1 след думата „институциите“ се 
добавя „и лицата“.
2. Алинея 2 се изменя така:
„(2) Информацията за кредитната задлъж­
нялост се предоставя на институциите и 
лицата по чл. 4, ал. 1, както и на физически 
и юридически лица, и включва данни за те­
кущото състояние на кредитите, за просро­
чията по активни и по погасени кредити за 
5-годишен исторически период, за сключени 
нови договори за кредити, както и данни за 
лицата, които са съдлъжници и поръчители 
по кредити. Информацията в справката e към 
момента на изготвянето, съгласно подадените 
в регистъра данни от институциите и лицата 
по чл. 4, ал. 1, в сроковете по чл. 10.“
3. В ал. 3 след думата „институциите“ се 
добавя „и лицата“.
4. Алинея 4 се изменя така:
„(4) Управляващите и представляващите 
институциите, лицата и органите по чл. 4, 
както и оправомощени от тях длъжностни 
лица по трудово или служебно правоотноше­
ние, които получават и ползват информация 
от Централния кредитен регистър, подпис­
ват декларация за опазване на банковата, 
професионалната и търговската тайна освен 
в случаите, в които това обстоятелство е 
уредено в съответния закон. Те нямат право 
да разгласяват и предоставят информация 
от Централния кредитен регистър на трети 
лица, както и да я използват за търговски 
цели, включително и като обобщени данни.“
5. В ал. 5 и 6 след думата „институциите“ 
се добавя „и лицата“.
§ 13. В чл. 19а се правят следните изме­
нения и допълнения:
1. Алинея 1 се изменя така:
„(1) Централният кредитен регистър оси­
гурява достъп до информацията от регистъра 
на управляващите или представляващите 
институциите, лицата и органите по чл. 4 или 
на оправомощени от тях длъжностни лица 
по трудово или служебно правоотношение, 
във връзка с изпълнение на служебните им 
задължения по повод конкретни проверки 
срещу заплащане на такса съгласно тарифата 
по чл. 28. Правото на достъп на органите по 
чл. 4, ал. 2 се реализира по електронен път 
или на хартиен носител, а за институциите и 
лицата по чл. 4, ал. 1 – само по електронен 
път. Органите по чл. 4, ал. 2 могат да изпра­
щат на електронен адрес на БНБ искания 
за информация от регистъра, подписани с 
квалифициран електронен подпис съгласно 
Закона за електронния документ и електрон­
ните удостоверителни услуги (ЗЕДЕУУ). Ко­
гато искането за информация от Централния 
кредитен регистър от органите по чл. 4, ал. 2 
не съдържа необходимите за идентифициране 
на лицето данни по чл. 16, БНБ уведомява 
писмено заявителя за причините, поради 
които не може да бъде извършена справката.“
2. Създава се нова ал. 2:
„(2) Централният кредитен регистър осигу­
рява на органите по чл. 4, ал. 2 информация 
за кредитната задлъжнялост на лицата, която 
включва данни, определени в указания по 
прилагане на наредбата.“
3. Досегашната ал. 2 става ал. 3 и се из­
меня така:
„(3) Институциите, лицата и органите по 
чл. 4 създават и поддържат специален регистър 
по чл. 56, ал. 14 от ЗКИ, в който регистрират 
данните за извършените проверки по електро­
нен път и на хартиен носител в Централния 
кредитен регистър, като записите в него се 
съхраняват 5 години от датата на направена­
та проверка по ал. 1. Специалният регистър 
има минимални изисквания за съдържание, 
които са определени в указания по прилагане 
на наредбата.“